
Europos Sąjungos ir kitos tarptautinės finansinės paramos lėšų bei bendrojo finansavimo lėšų įskaitymo į rajono savivaldybės biudžetą tvarkos aprašas

[bookmark: _GoBack]Europos Sąjungos ir kitos tarptautinės finansinės paramos lėšų bei bendrojo finansavimo lėšų įskaitymo į rajono savivaldybės biudžetą tvarkos aprašas reglamentuoja šių lėšų įskaitymą į  rajono savivaldybės biudžeto pajamas ir asignavimus bei nustato šios informacijos pateikimo terminus.
1. Rajono savivaldybės biudžeto asignavimų valdytojai:
1.1. pasibaigus ketvirčiui, iki kito mėnesio 10 d. (už ketvirtį) ir iki einamųjų metų gruodžio 10 d. (už metus) rajono savivaldybės administracijos Biudžeto, turto ir strateginio planavimo skyriui pateikia ataskaitą apie iš valstybės biudžeto gautas ir panaudotas Europos sąjungos ir kitos tarptautinės finansinės paramos lėšas projektų vykdymui (1 priedas); 
1.2. informacinėje sistemoje „FINNET“ pagal valstybės klasifikacijos kodus ir ekonomines funkcijas užpildo biudžeto išlaidų sąmatos vykdymo ataskaitą formą Nr. 2 (2 priedas);
1.3. informaciją pateikia ir Pažymoje apie įstaigos valstybės ir savivaldybės biudžeto lėšų likučius banko sąskaitose (3 priedas);
1.4. Europos Sąjungos ir kitos tarptautinės paramos lėšas mėnesiui pasibaigus įtraukia į patikslintą Biudžeto išlaidų sąmatos įvykdymo ataskaitą Forma Nr. 2B-mėnesinė (3 priedas).
2. Rajono savivaldybės administracija:
2.1. pasibaigus ketvirčiui, teikia rajono savivaldybės tarybai prašymą patikslinti praėjusio ketvirčio savivaldybės biudžeto pajamų ir išlaidų planą;
2.2. į ketvirčio konsoliduotą Biudžeto įvykdymo ataskaitą įtraukia pajamų („Gauta lėšų“) ir kasinių išlaidų lėšas.
3. Gruodžio mėnesį rajono savivaldybės tarybos posėdyje dėl gautų Europos Sąjungos ir kitos tarptautinės finansinės paramos lėšų patikslinamas einamųjų metų rajono savivaldybės biudžetas. 

